《泛舟秦溪游兴善寺》
清代·张鸣珂

叩舷恣幽讨，性僻耽林泉。晴旭丽朝采，暖破梅花妍。

低篷何所丽，溪路相洄沿。云木乱无次，隐有疏钟传。

来依妙香窟，冷赏咨秋烟。颇爱胜公书，腕力追平原。

仿佛仙坛记，留证金石缘。苍松起幽籁，风动鸣孤弦。

亭亭影交翳，浩气流眉间。

作者简介：（1829—1908）浙江嘉兴人，字玉珊，一字公束，晚号窳翁。咸丰十一年拔贡。历官江西德兴知县、义宁知州。工诗词骈文。有《寒松阁集》。